ગયા મહિને, ગૂગલની સેલ્ફડ્રાઇવિંગ કારનો એક અકસ્માત થયો તેને અખબારોએ ખાસ્સી જગ્યા આપી. ગૂગલ મેપ્સમાં ‘સેડિશન’ (રાષ્ટ્રદ્રોહ) શબ્દ સર્ચ કરતાં જવાહરલાલ નેહરુ યુનિવર્સિટી દેખાય છે એ વાત પણ અખબારો, ન્યૂઝ ચેનલમાં ખાસ્સી ચમકી અને તેનાં કારણોની બહુ ઓછાએ ચર્ચા કરી. પણ, એના થોડા જ સમય પહેલાં એક મશીને ચેસ કરતાં પણ જટિલ મનાતી ગો ગેમના વર્લ્ડ ચેમ્પિયનને હરાવ્યો તે સમાચાર તરફ પ્રમાણમાં ઓછું ધ્યાન અપાયું.